Torgeir Sæverud Higraff

Torgeir Sæverud Higraff (født 1972 i Sørreisa) er en norsk forfatter, journalist og lærer. Higraff er utdannet fra Norges idrettshøgskole, Universitetet i Oslo og Journalisthøgskolen i Oslo.  

I 2002, samme år som Thor Heyerdahl døde og, bestemte Higraff seg for å følge i Heyerdahls kjølvann. Han fikk med seg Olav Heyerdahl, bygningsingeniør og Thor Heyerdahls barnebarn, kaptein Bjarne Krekvik, styrmann Øyvin Lauten, fotograf Anders Berg og den peruanske stjernenavigatøren Roberto Sala. Etter flere runder med søramerikansk byråkrati fikk de til slutt sjøsatt balsaflåten «Tangaroa», havets hersker, den 28. april 2006. Tangaroa viste seg å være et vel så godt fartøy som «Kon-Tiki» og nådde Raiatea i juli 2006. Higraff  beskriver ekspedisjonen i sin bok Tangaroa – Havets hersker utgitt på Bazar Forlag i 2007.

På hundreårsdagen for Heyerdahls fødsel, 6. oktober 2014, lansere lanserte Higraff idéen om å seile tur/retur fra Peru til Påskeøya.Kon-Tiki motsatt vei, dagbladet.no, 6. oktober 2014, besøkt 18. januar 2015  Kon-Tiki2-ekspedisjonen seilte fra Callao i november 2015 og ankom, som første balsaflåte i moderne tid, Påskeøya etter 43 døgn. På returetappen til Sør-Amerika måtte ekspedisjonen avbrytes på grunn av vanskelige vindforhold.

 Bibliografi 
 2007: Tangaroa – Havets hersker, Bazar Forlagbazarforlag.no: Torgeir Sæverud Higraff , hentet 25. august 2012

 Referanser 

 Eksterne lenker 
 Kon Tiki2-ekspedisjonens hjemmesider. Besøkt 10. januar 2021.

Kategori:Norske pedagoger
Kategori:Norske journalister
Kategori:Norske sakprosaforfattere
Kategori:Personer fra Sørreisa kommune